

U skladu sa članom 20a. st. (1) i (2) Zakona o radu („Službene novine F BiH“ br. 26/16, 89/18, 44/22 i 39/24) i članom 4. Uredbe o postupku prijema u radni odnos u javnom sektoru u Federaciji BiH („Službene novine F BiH“ broj: 13/19, 9/21 i 53/21), na osnovu člana 15. Pravilnika o radu Dioničkog društva BH Telecom Sarajevo, broj: 00.1-14-83950-1/22, 00.1-14-24850-3/23, 00.1-14-34495/23, 00.1-14-4411/24, 00.1-14-32878-2/24, 00.1-14-68904/24, 00.1-14-68904-3/24 i 00.1-14-125847/24, te u skladu sa tačkom II Odluke o objavljivanju javnog oglasa za prijem u radni odnos, broj: 03.2.3.1-50-45170-2/25 od 02.06.2025. godine, nakon pribavljene saglasnosti Federalnog ministarstva prometa i komunikacija, broj: 07/1-45-1060/24 od 12.07.2024. godine, vršilac dužnosti izvršnog direktora Izvršne direkcije za pravne poslove, upravljanje organizacijom i ljudskim resursima Dioničkog društva BH Telecom Sarajevo objavljuje

**J A V N I O G L A S**

za prijem radnika u radni odnos u Dioničkom društvu BH Telecom Sarajevo, **na neodređeno vrijeme**, uz probni rad u trajanju do 6 (šest) mjeseci, na radnim mjestima, kako slijedi:

1. **1. Direktor, VSS – 1 (jedan) izvršilac** u Kabinetu direktora direkcije u Direkciji Travnik, sa mjestom rada u Srednjobosanskom kantonu,
2. **1. Direktor, VSS – 1 (jedan) izvršilac** u Kabinetu direktora direkcije u Direkciji Goražde, sa mjestom rada u Bosansko-podrinjskom kantonu,
3. **1. Direktor, VSS – 1 (jedan) izvršilac** u Kabinetu direktora direkcije u Direkciji Banja Luka, sa mjestom rada u Republici Srpskoj,
4. **1. Direktor, VSS – 1 (jedan) izvršilac** u Kabinetu direktora direkcije u Direkciji Brčko, sa mjestom rada u Brčko distriktu.

**Kratak opis poslova (za sva radna mjesta):**

1. Provodi utvrđene poslovne politike, odluke Nadzornog odbora, Uprave Društva, generalnog direktora, izvršnog direktora Izvršne direkcije za razvoj poslovanja, te izdaje upute i naloge radi pravilnog organiziranja, funkcioniranja i koordiniranja rada u regionalnoj direkciji i Telecom centrima.
2. Predstavlja i zastupa Društvo, odnosno dijelove Društva u granicama punomoći generalnog direktora Društva.
3. Rukovodi, organizuje i koordinira radom u dijelovima Društva kojim rukovodi.
4. Donosi odluke za obavljanje novčanog prometa i računovodstvenog poslovanja koji je u njegovoj nadležnosti, a u skladu sa aktima koji uređuju ovu oblast.
5. Zaključuje ugovore o radu sa novim radnicima na osnovu ovlaštenja generalnog direktora, a u skladu sa Odlukom o prijemu u radni odnos koju donosi generalni direktor Društva.
6. Otkazuje ugovore o radu za one radnike kojima rukovodi, a na osnovu ovlaštenja i saglasnosti generalnog direktora.
7. Donosi i druge odluke koje proističu iz prava i obaveza radnika po osnovu radnog odnosa, a na osnovu ovlaštenja generalnog direktora.
8. Zastupa regionalnu direkciju, odnosno Telecom centre kojima rukovodi, pred sudovima i drugim državnim organima, a u skladu sa nadležnostima i ovlaštenjima.
9. Obezbjeđuje prostorne i tehničke uslove za rad.
10. Odgovara za rad organizacione jedinice kojom rukovodi.

 **I OPŠTI USLOVI**

 **(za sva radna mjesta)**

* da je kandidat državljanin Bosne i Hercegovine,
* da ima opštu zdravstvenu sposobnost za obavljanje poslova navedenog radnog mjesta (samo kandidat koji bude izabran dužan je u roku od 5 (pet) dana od dana konačnosti Odluke o prijemu u radni odnos, dostaviti ljekarsko uvjerenje o zdravstvenoj sposobnosti, kao dokaz da njegovo zdravstveno stanje i psihofizičke sposobnosti odgovaraju svim uslovima radnog mjesta, a koje nije starije od 3 (tri) mjeseca).

 **II POSEBNI USLOVI:**

**Za radno mjesto pod 1)**

1. VSS (VII stepen stručne spreme ili visoko obrazovanje prvog ili drugog ciklusa stečeno po Bolonjskom sistemu studiranja sa 240 ECTS bodova u istoj struci) – sa završenim:
* Elektrotehničkim fakultetom,
* Fakultetom za saobraćaj i komunikacije,
* Ekonomskim fakultetom ili
* Pravnim fakultetom.
1. Radno iskustvo u trajanju od najmanje 3 (tri) godine nakon sticanja potrebne stručne spreme.

**Za radna mjesto pod 2), 3) i 4)**

1. VSS (VII stepen stručne spreme ili visoko obrazovanje prvog ili drugog ciklusa stečeno po Bolonjskom sistemu studiranja sa 240 ECTS bodova u istoj struci) – sa završenim:
* Elektrotehničkim fakultetom,
* Fakultetom za saobraćaj i komunikacije,
* Građevinskim fakultetom,
* Ekonomskim fakultetom,
* Pravnim fakultetom, ili
* drugim odgovarajućim fakultetom tehničkih ili društvenih nauka.
1. Radno iskustvo u trajanju od najmanje 3 (tri) godine nakon sticanja potrebne stručne spreme.

 **III NAČIN PRIJAVE**

 **(za sva radna mjesta)**

**Kandidat je dužan dostaviti svojeručno potpisanu prijavu, uz koju je poželjno dostaviti biografiju (CV) .**

Uz prijavu se **obavezno dostavlja original ili ovjerena kopija** sljedećih dokaza:

- Diploma/diplome o posjedovanju tražene stručne spreme,

- Dodatak diplomi/diplomama (za kandidate koji su završili studij po Bolonjskom sistemu studiranja),

(Napomena: Kandidati koji su završili I ciklus studija u trajanju od 6 (šest) semestara po Bolonjskom sistemu studiranja i stekli 180 ECTS bodova, dužni su dostaviti diplome i dodatak diplomama I i II ciklusa studija u istoj struci.

Kandidati koji su u toku trajanja I ciklusa studija po Bolonjskom sistemu studiranja stekli 240 ECTS bodova, nisu dužni dostaviti diplomu i dodatak diplomi za II ciklus studija).

- Uvjerenje o državljanstvu (ne starije od 6 (šest) mjeseci).

– Uvjerenje nadležne porezne uprave ili uvjerenje nadležne institucije za penzijsko i invalidsko osiguranje sa pregledom historije osiguranja za osiguranika, koje obavezno treba da sadrži **dešifraciju** stručne spreme, kao i **precizan period trajanja osiguranja u traženom stepenu stručne spreme**, kao dokaz o posjedovanju radnog iskustva u trajanju propisanom oglasom. **Ukoliko uvjerenje o osiguranju nadležne porezne uprave ne sadrži podatak o prestanku osiguranja, te nije moguće utvrditi ukupno trajanje radnog iskustva, kandidat je obavezan uz isto dostaviti i potvrdu nadležne porezne uprave da se još uvijek nalazi u radnom odnosu kod tog poslodavca na zahtijevanom stepenu stručne spreme (potvrda o statusu).**

**NAPOMENA I:**

U slučaju da, u toku postupka izbora kandidata za prijem u radni odnos, neki od kandidata ostvare jednak broj bodova, prednost pri zapošljavanju pod jednakim uvjetima u skladu sa Zakonom o pravima boraca i članovima njihovih porodica („Sl. novine FBiH“, br. 33/2004, 56/2005, 70/2007, 9/2027 i 29/2022) imat će kandidat kandidat koji ima svojstvo demobiliziranog branioca, člana porodice demobiliziranog branioca, djeteta šehida - poginulog branioca, umrlog ratnog vojnog invalida, ili umrlog dobitnika ratnog priznanja i odlikovanja.

Prednost pri zapošljavanju pod jednakim uvjetima kandidat ostvaruje, samo ukoliko pored opštih i posebnih uslova javnog oglasa, ispunjava i sljedeće:

* da je nezaposleno lice i
* da je demobilizirani branilac ili član njegove porodice, ili da je dijete šehida – poginulog branioca, umrlog ratnog vojnog invalida ili umrlog dobitnika ratnog priznanja i odlikovanja.

Prednost pri zapošljavanju pod jednakim uvjetima kandidati dokazuju dostavljanjem sljedećih dokaza:

* Uvjerenje o statusu nezaposlenog lica izdato od nadležnog organa za vođenje evidencije o nezaposlenim licima, ne starije od 15 dana od dana izdavanja i
* Rješenje/uvjerenje nadležnog organa o priznavanju svojstva demobiliziranog branioca, člana porodice demobiliziranog branioca, svojstva djeteta šehida-poginulog branioca, umrlog ratnog vojnog invalida ili umrlog dobitnika ratnog priznanja i odlikovanja.

**NAPOMENA II:**

1. **Svi traženi dokumenti trebaju biti original ili ovjerena kopija.**
2. **Prijava kandidata koja ne bude svojeručno potpisana odbacit će se kao neuredna.**
3. **Prijava kandidata koja ne bude sadržavala sve dokaze zahtijevane javnim oglasom odbacit će se kao nepotpuna.**
4. **Neuredne, nepotpune i neblagovremene prijave neće se uzeti u razmatranje.**
5. **Sa kandidatima čije prijave budu blagovremene, uredne i potpune održati će se pismeni i usmeni ispit, dok Komisija za izbor kandidata za prijem u radni odnos može Planom rada predvidjeti održavanje i praktičnog ispita, a o čemu će kandidati biti blagovremeno obaviješteni.**
6. **Kandidati koji se ne odazovu/ne pristupe svim ispitima koji su predviđeni Planom rada Komisije, gube pravo na učešće u daljem postupku izbora kandidata.**

**f) Kandidat se sa jednom prijavom može prijaviti na više pozicija.**

**g) Generalni direktor zadržava pravo da obavi razgovor sa kandidatima sa Liste uspješnih kandidata, a u svrhu
upoznavanja kandidata i adekvatnijeg izbora novih radnika.**

**IV** Rok za podnošenje prijava na ovaj javni oglas je **do 11.06.2025. godine**.

Prijave sa dokazima o ispunjavanju uslova traženih javnim oglasom, dostavljaju se u zatvorenoj koverti neposredno na protokol Dioničkog društva BH Telecom Sarajevo ili putem pošte na adresu:

**Dioničko društvo BH Telecom Sarajevo**

**Sa naznakom ''Prijava na javni oglas na radno mjesto**

**(navesti broj i naziv radnog mjesta)**

**– ne otvarati“**

**ul. Franca Lehara 7**

**71000 Sarajevo**

Dokumentacija priložena uz prijavu će se čuvati 1 (jednu) godinu nakon izvršenog izbora kandidata (u slučaju sudskog spora, dok traje spor), te istu kandidat može, uz prethodno podneseni zahtjev, preuzeti na protokolu Dioničkog društva BH Telecom Sarajevo nakon okončanja javnog oglasa. Zahtjev za izuzimanje dokumentacije kandidat može podnijeti u roku od 1 (jedne) godine od dana izbora kandidata, putem protokola Dioničkog društva BH Telecom Sarajevo na naprijed navedenoj adresi, nakon čega će dostavljena dokumentacija biti uništena.

Dioničko društvo BH Telecom Sarajevo će lične podatke kandidata dostavljene u prijavi i prijavnoj dokumentaciji obrađivati u svrhu provođenjapostupka prijema novog radnik.

**Upute za apliciranje na javne** **oglase u Dioničkom društvu BH Telecom Sarajevo možete naći na sljedećem linku:** <https://www.bhtelecom.ba/karijera/>.